b'\n_START_ARTICLE_\nSekolah Kebangsaan Langkon\n_START_SECTION_\nSejarah\n_START_PARAGRAPH_\nSekolah Kebangsaan Langkon, Kota Marudu diasaskan dari buah fikiran para penduduk pada tahun 1961 ekoran keperluan para pekerja ladang getah pada masa tersebut. Pada tahun 1961, Tuan Weight (Pengurus Estet Langkon) dengan mendapat kebenaran Kerajaan British (British North Borneo) telah mendermakan bangunan Panggung Wayang yang boleh menampung seramai 100 orang untuk dijadikan sekolah pada siang hari._NEWLINE_Panggung Wayang tersebut berukuran 60 x 40 kaki, beratap zink, lantai papan, bangku panjang dan tidak mempunyai dinding (Sumbangan pihak pengurusan estet). Sekolah tersebut dinamakan \xe2\x80\x9c Langkon Vernacular Native School \xe2\x80\x9d atau "Langkon Native Voluntary School" dan mempunyai pelajar seramai 50 orang yang terdiri daripada anak-anak penoreh getah. Angkatan pertama para pelajar SK Langkon yang Berjaya adalah terdiri daripada\xc2\xa0:-_NEWLINE_A) Cikgu Abd. Rakah Amin (Mantan Guru Besar SK Panaitan, Kota Marudu)_NEWLINE_B) Cikgu Madun Enjil (Mantan Guru Besar SK Inderason, Kudat)_NEWLINE_C) Cikgu Jepinis Bt Anak (Mantan Guru Besar SK Dudar, Kudat)_NEWLINE_D) Cikgu Awang Asai @ Mentoh (Mantan Guru Besar SK Pekan Papar)_NEWLINE_SK Langkon merupakan sekolah aliran Melayu yang kedua ditubuhkan di Daerah Kota Marudu selepas penubuhan SK Pekan Kota Marudu, SK Tigaman dan SK Bengkongan._NEWLINE_Pada tahun 1963, tapak baru sekolah telah diserahkan oleh Pihak Pengurusan Estet Langkon kepada Kerajaan Borneo berukuran lebih kurang 7 ekar dan menempatkan 1 bangunan sekolah, sebuah rumah guru. Bangunan sekolah tersebut beratap zink, lantai papan dan dinding nipah (kajang). Bangunan panggung wayang masih digunakan untuk menempatkan pelajar tahun 6. Bangunan baru tersebut dirasmikan oleh OKK Awang Ali (Ketua Anak Negeri Bahagian Bandau) dan dinamakan dengan Sekolah Kebangsaan Langkon manakala Guru Besar pertama pada masa itu adalah Cikgu Salleh Bin Matusin. Terdapat 5 orang guru yang bertugas di SK Langkon pada masa tersebut._NEWLINE_Tahun 1970, Pengurus Estet Langkon telah menjual ladang getah tersebut kepada 2 orang tauke berbangsa Cina iaitu Mr. Wong Thiam Jin dan Mr. Ah Lok Thiam._NEWLINE_Tahun 1976, Apabila Kerajaan Berjaya pimpinan Datuk Haris Salleh memenangi pilihanraya, pokok Getah telah digantikan oleh tanaman ubi kayu dan tahun 1980 Ladang Langkon telah diambilalih oleh LKTNS dan tanaman ubi kayu telah digantikan dengan tanaman kelapa sawit._NEWLINE_Pada masa kini, SK Langkon mempunyai sebuah bangunan pentadbiran, bangunan Pusat Sumber & Pusat Akses, 3 buah bangunan sekolah, sebuah bangunan prasekolah, 5 unit rumah guru dan sebuah bangunan makmal komputer (belum beroperasi) dan berkongsi bangunan dengan SMK Langkon, Kota Marudu.\n_START_SECTION_\nVisi & Misi Sekolah\n_START_PARAGRAPH_\nPendidikan Berkualiti Insan Terdidik Negara Sejahtera._NEWLINE_MISI SEKOLAH_NEWLINE_Cemerlang dalam pengurusan kurikulum dan ko-kurikulum ke arah memperkasakan kemenjadian murid menjelang 2011._NEWLINE_Melestarikan Sistem Pendidikan Yang Berkualiti Untuk Membangunkan Potensi Individu bagi Memenuhi Aspirasi Negara.\n_START_SECTION_\nLogo Sekolah\n_START_PARAGRAPH_\nTafsiran Logo Sekolah_NEWLINE_Bentuk Intan Melambangkan kemakmuran dan kemajuan._NEWLINE_Obor Mencerminkan semangat dan cita-cita pelajar._NEWLINE_Tiga buah buku, radas dan alat matematik Melambangkan asas pendidikan._NEWLINE_Pokok Kelapa Sawit Menunjukkan latar belakang sumber ekonomi masyarakat di sekitar._NEWLINE_Tafsiran Warna Pada Logo Sekolah_NEWLINE_Hijau Kesuburan perkembangan mental para pelajar._NEWLINE_Kuning Keagungan dan keikhlasan._NEWLINE_Biru Perpaduan di antara guru-guru dan ibu bapa._NEWLINE_Merah Keberanian menghadapi cabaran._NEWLINE_Putih Kesucian hasrat dan cita-cita pelajar.\n_START_SECTION_\nLagu Sekolah\n_START_PARAGRAPH_\nIlmu Pelita Hidup_NEWLINE_Ilmu Pelita Hidup_NEWLINE_Cogankata sekolah kami_NEWLINE_Dijaga nama baik sekolah_NEWLINE_Berdisiplin sepanjang masa_NEWLINE__NEWLINE_Ibu dan juga bapa_NEWLINE_Guru-guru yang mendidik kami_NEWLINE_Jasamu tetap kami kenangkan_NEWLINE_Tak mudah dilupakan_NEWLINE__NEWLINE_Berusaha, berjasa, berbakti_NEWLINE_Pada negara, agama, bangsa yang dicita_NEWLINE_Itulah cinta yang mulia_NEWLINE__NEWLINE_Walau apa halangannya_NEWLINE_Semangat kami takkan patah_NEWLINE_Usaha terus berusaha_NEWLINE_Menuju puncak jaya'